Diari Oficial de la Generalitat Valenciana


Sumari del DOGV 6245, del 14-04-2010 (2010/4104)

Informació pública de l'alternativa de Programa d'Actuació Integrada per al Desenvolupament Urbanístic de la Unitat d'Execució núm. 18 de l'Homologació de Normes Subsidiàries de L'Eliana.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4104


Data del document
:   08-04-2010

Organisme emissor
:   Archipromo, SL

Tipus de document
:   Anunci

Descriptors 

:   * Eliana, l'
    * pla d'urbanisme
    * empresa privada

Informació pública de l'alternativa de Programa d'Actuació Integrada per al Desenvolupament Urbanístic de la Unitat d'Execució núm. 18 de l'Homologació de Normes Subsidiàries de L'Eliana. [2010/4104]  
El Ple de l'Ajuntament de L'Eliana, en sessió celebrada el dia 31 juliol de 2008, va acordar l'inici del procediment per al desenrotllament, per gestió indirecta, de la unitat d'execució núm. 18 de l'Homologació de Normes Subsidiàries de L'Eliana, i va aprovar les bases particulars que regiran el concurs per a la selecció d'agent urbanitzador, les quals van ser publicades en el Diari Oficial de la Comunitat Valenciana número 5845, de 9 de setembre de 2008.  
La mercantil Archipromo, SL (societat unipersonal) amb CIF B-97222632 i domicili social en el carrer Nord núm. 17 de l'Eliana, província de València, a l'empara del que preveu la Llei 16/2005, de 30 de desembre, Urbanística Valenciana (LUV) i el Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (ROGTU), ha formulat una alternativa tècnica de programa d'actuació integrada per a l'esmentat àmbit.  
La mercantil Archipromo, SL, en qualitat d'aspirant a agent urbanitzador del programa d'actuació integrada, comunica a través d'aquest anunci que exposarà al públic una alternativa tècnica constituïda per projecte d'urbanització i estudi de paisatge, sent el planejament que estableix l'ordenació detallada de l'àmbit que es desenvoluparà el previst en l'Homologació de les Normes Subsidiàries de L'Eliana.  
L'alternativa tècnica ha estat protocol·litzada en la notaria de Carmen Küster Santa-Cruz, sítia en el carrer del General Pastor, núm. 19-1ª, de L'Eliana, i se n'ha dipositant una còpia a l'Ajuntament de L'Eliana, siti en la plaça del País Valencià, núm. 3.  
En aplicació del que estableix l'article 134 de la LUV, en relació amb l'article 293 del ROGTU, cal sotmetre el programa amb tota la documentació annexa a informació pública, per un termini d'un mes des de la publicació de l'anunci en el DOCV. Durant aquest termini, la referida documentació, així com l'expedient administratiu, es podran consultar, sol·licitar còpia o exhibició de l'acta de protocol·lització dels documents referenciats i presentar al·legacions o suggeriments en la notaria esmentada (tel. 039 539 048), o bé en la Secretaria de l'Ajuntament de L'Eliana (tel. 619 449 219).  
L'Eliana, 8 d'abril de 2010.- El representant: Juan Luis Lozano Arnilla García.